# data[].attributes.headline
תחבורה עתידית

# data[].attributes.body
תחבורה עתידית

# data[].attributes.attachment_link.provider_name
אימגו מגזין מאמרים

# data[].attributes.attachment_link.title
תחבורה עתידית - מבט מהעבר

# data[].attributes.attachment_link.description
תחבורה עתידית - מבט מהעבר -

# data[].attributes.headline
מערכת תנועה אורבאנית

# data[].attributes.body
מערכת תנועה אורבאנית

# data[].attributes.attachment_link.provider_name
מיתוג ערים ומדינות

# data[].attributes.attachment_link.readable_text
מערכת תנועה אורבאנית [עתידנית]. עודד פדהצור
עיצוב ספקולטיבי
לא באמת ידוע כיצד מערכות התנועה העירוניות העתידיות יפעלו, איך ייראו כלי הרכב, על איזה צרכים הם יענו ועל איזה תשתיות הם ינועו. אלה הן שאלות רב תחומיות, שילוב של מגמות תחבורתיות, חברתיות וכלכליות, הדומה להרכבת פאזל דינמי מהידע והניסיון המוכח מהעבר, השאיפות של פיתוח ומתהליכים של חיזוי, המאפשרים לראות שינויים שיצטרכו להיעשות כדי שיהיו ברי קיימא.

חלק מהבעיה שבתכנון העתיד התחבורתי הוא חוסר הדמיון שלנו, טוען מנהל מכון ברוקינגס, פיטר וו זינגר [Brookings Institution director Peter W. Singer], אנחנו עדיין נמצאים בשלב "כרכרה ללא סוסים" עם ערב רב של הצעות על שולחן התכנון, המתארות את הטכנולוגיות העתידיות כמו מה שהם לא, ולא מתמודדות עם מה שהן באמת, לדוגמא: רובוטים שמחלפים נהגים אנושיים [Autonomous-Car], דומים לנהגים במכוניות הראשונות, להם לא היה פשוט להחליף את הסוסים, ובאותה מידה ההשפעה של תחבורה רובוטית עשויה לשנות את החברה בדרכים קיצוניות.

תכנון כלי רכב ואמצעי תנועה אחרים אוטומטיים וחדשניים, מבטיחים יתרונות תחבורתיים גדולים, ואיתם גם תופעות בלתי צפויות שקשה לחזות. הטכנולוגיה מגיעה, והשינוי הוא בלתי נמנע, כך שזו הזדמנות לשנות צורות חשיבה בנות 128 שנה של היסטוריה תחבורתית ממונעת, על ידי פירוק מערכות התנועה הקיימות ובנייתם מחדש על פי יעודן.

בניסיון להשתלב בפתרונות לבעיות האלה, ההצעה התכנונית של מערכת התנועה האורבנית מביאה בחשבון את תפקידה של התחבורה העירונית כפי שצריכה להיות בעיר העתיד. בו בזמן שהתכנית עוסקת בהפחתת נזקים מפליטות גזי חממה, זיהום אוויר, רעש, פקקי תנועה, תאונות דרכים ואובדן של שטחים פתוחים, היא מקטינה את התלות באנרגיה מזיקה וגרורותיה, ומדמיינת מחדש את מערכת התנועה של העיר כבסיס לחיים החברתיים והכלכליים שבה, ולתחושת הביטחון והבטיחות, בזמן שתפקידה הוא לספק מקסימום אפשרויות תנועה ומפגש תושבים בתוך העיר, ולחבר אותה אל העולם שסביב בצורה בטוחה ומפרה מבחינה חברתית וכלכלית. השאלה המרכזית בתכנון מערכת התנועה העירונית היא: כיצד תינתן האפשרות למעבר וגישה לכלי רכב, החשובה לחיים הכלכליים של העיר, ומנגד לספק נגישות טובה ובטוחה להולכי רגל ורוכבי אופניים?
מערכת תנועה אורבאנית - CarBall
קיום המערכת מתבסס על תנועה באמצעות כלי רכב כדוריים, וכדורי שירות בגדלים שונים, והמשמשים למטרות ייעודיות. המערכת מתוכננת לתפקד ככלי תחבורה רב אפשרויות, המתנהג כישות בעלת יכולת למידה עצמית בלתי מפסקת, שמשפרת את ביצועיו באופן קבוע, יותר כמו יצור אורגני חי.

כלי הרכב בנוי משני כדורים, האחד בתוך השני. כדור פנימי משמש לתא נוסעים או לנשיאת מטען, וכדור חיצוני משמש כמעטפת המגנה על הכדור הפנימי וכ"גלגל" מניע ומתגלגל. הרכב הכדורי מייצב ומניע את עצמו באמצעות מחשבים ומנועים, כך שמנגנוני האיזון שומרים את הכדור הפנימי [ואת הנוסעים] יציב ומאוזן כל הזמן. לרכב הכדורי אין דוושות או ידיות האצה ובלימה להוציא אמצעי חירום, תנועות הרכב הינן אוטומטיות לחלוטין, קדימה, אחורה, לצדדים ובעל יכולת להסתובב סביב צירו ללא צורך במרחב נוסף. המעטפת החיצונית של כלי הרכב הכדורי צריכה לשאת במשימות הגנה על הנוסעים, קשיחות במגע עם תשתית התנועה וכד', ואמצעי פתיחה ונעילה לכניסת ויציאת נוסעים בתנאים שיגרתים ובתנאי חירום. התשובות לתכונות הנדרשות נמצאו אצל יצורים בטבע [חרקים, ארמדיל] המספקים מידע טכני על מבנה ההנדסי של מנגנוני הנעילה והפתיחה, וטכניקת הסידור והשזירה של מערך לוחות הקשקשים של שריון המעטפת.

כלי הרכב הכדורי צורך אנרגיות תאוצה נמוכות, ומכוון להתנהגויות חברתיות בעת ריכוזי תנועה, מתוכנן לרמות בטיחות גבוהות, ובעל תכונות המסייעות בחסכון בשטחים, יכולות טיפוס, תנועה בדבוקות. הנעת כלי הרכב היא באמצעות מנועי מים המשולבים בתאי דלק מימן, הפולטים אדי מים במהלך התנועה שלהם, הם בפועל מערכת השקיה כלל עירונית אידיאלית, המים נאספים ונאגרים במיכלים, ובאופן ממוחשב המתייחס לצרכים, הם משוחררים בכמות ובפיזור הנדרשים להשקיית צמחיה. הכדורים במערכת יונעו בדלק מים שמקור האנרגיה שלהם נובעת ישירות ממים.

ייצור הרכב הכדורי במדפסת תלת ממדית מאפשר את בניית שני הכדורים בעת ובעונה אחת, האחד בתוך השני. הכדור הפנימי בתצורת שלד כדורי [שיטת העצמות] והכדור החיצוני כמעטפת ממבראנה פולימרית שקופה.
עקרון הנחיל
אנשים יבלו בכלי הרכב הכדורי זמן מצטבר משמעותי ובסביבה משתנה תדיר, ולכן חווית המשתמש חייבת להיות רגישה, בהתאמה לתועלת שהמשתמשים יפיקו מסביבות דיגיטליות ואינטראקטיביות, ולשינוי התפיסתי שהרכב הכדורי מונהג על ידי רובוט ולא על ידי מפעיל אנושי, ושתקשורת ומידע הקשורים לנסיעה הם באינטראקציה ישירה עם כל נוסע בפני עצמו, מה שמחייב שממשקי המשתמש יהיו פשוטים וקלים מאוד לשימוש. חווית המשתמש הפיזית צריכה להתחשב בנושאים כמו עיצוב וניצולת שטחי הפנים, ניתוב אור טבעי לתוך הכדור ומסך הקרנה מתפצל 360⁰ למידע ומילוי זמן פנוי.

הבסיס לתכנון התנועה במרחב העירוני מושתת על עקרונות התנועה והתפקוד של נחילים בטבע. הנחילים, נמלים, דבורים, צרעות וטרמיטים מאופיינים במבנה חברתי הפועל על פי קודים של שיתופי פעולה, עזרה ותלות הדדית, ובניהול משותף של כלל ה'פרטים' ללא מערך היררכי ועל פי כללים פשוטים ורמה גבוהה של ארגון, הנובע מאינטראקציות בין הפרטים ובינם לבין. הפעולות של כל פרט הן פשוטות, אבל כקבוצה הן בונות תבונה שבכוחה לפתור בעיות קשות, כמו מציאת המסלולים הקצרים ביותר בין הקן למקור מזון.

המערכת משלבת צירי תנועה ותנועות של כלי הרכב הכדוריים במסלולים במישורים אופקיים, עם תנועות במסלולים במישורים אנכיים כמו מעליות, נסיעה בכלי הרכב הכדורי על תשתיות מתאימות המאפשרת תנועה בכל זווית נדרשת, והיוצרות ממד חדש של תנועה ממונעת המאפשר את הנסיעה מ-A [מוצא] ל-B [יעד] בנסיעה אחת רציפה ובדיוק מקסימאלי.

המערכת מתאפיינת בתנועות מסיביות של עשרות ומאות כלי רכב כדוריים 'נדחפים' על ידי שורה אחורית, המפעילה את המנועים בעוצמה מדודה ומספקת, כאשר כל המסה הנדחפת נעה כמעט ללא אנרגיה עצמית, כך גם תנועה של דבוקות קטנות, רק בעוצמות אנרגיה פחותות.

צורת הנעת כדורים ופיזורם יעשה ב'אפקט הביליארד' בו כלי רכב בודד 'דוחף' רכב כדורי או כמה רכבים, מעביר להם אנרגיה המתורגמת לתנועה בכיוון ובמהירות הרצויה. על מנת להבטיח את שמירת קצב תנועה רציף, שעלול להשתבש מסיבות של תקלות ברכיבים, קיימות מספר פעולות לזיהוי בעיות שבמקרה הצורך יידרש חילוץ רכיב פגום [כלי רכב] מהמערכת.

על מנת להבטיח את תפקודה הרציף והיעיל של המערכת, פעולות התיקון חייבות להיעשות בזמן אמת ובצורה חלקה ומהירה. פיתוח כלי תיקון לתפקודה החלק של המערכת הינו חיוני, ויכול לכלול לדוגמא פתיחת שורות בין מסת הכדורים למעבר כלי הרכב, או חילוץ על ידי רובוטים מעופפים, המאפשרים הסטה או פינוי מהיר של כלי הרכב, כמו במקרה של צורך רפואי דחוף.
פיתוח תשתיות וחשיבה ירוקה
דוגמא אחרת היא של כלי רכב כדורי המגיע למקום בו נדרש אנרגית תנועה גבוהה מיכולתו לספק [עליה תלולה] נחלצים לעזרתו רובוטים כדוריים קטנים לדחיפה. בזמן של ניצולת נמוכה של מערכת הכדורים הם יכונסו בחניונים תת קרקעיים לצורך חניה, ניקיון ושירות. בעיקרון, רק כדורים בשירות פעיל ינועו על פני השטח.

מערכת ההסעים העירונית צריכה להתחשב בשני נושאים עיקריים: האחד לאפשר נסיעה חלקה ונעימה ובבטיחות מרבית, והשני לשמש בסיס לתשתיות ייצור אנרגיות חשמליות ומערכות ירוקות אחרות, בסינרגיה עם מערכת כלי הרכב הכדוריים. חזון מפעל נייד לייצור חשמל ניתן למימוש על ידי תשתית איסוף החשמל מיחידות Hydrogen Fuel Cells המותקנות בכלי הרכב הכדוריים כחלק ממערכת ההנעה שלהם, תוכנית כזאת מאפשרת לכל קהילה עירונית לנצל את מקורות האנרגיה של תא דלק לפי יכולת ההשגה שלה של מימן [ולא לקנות מגורמים ממשלתיים]. הנעת כלי הרכב הכדוריים במנועי מים המשולבים בתאי דלק מימן, הפולטים אדי מים בפיזור במהלך התנועה שלהם ברחבי העיר, הם בפועל מערכת השקיה כלל עירונית אידיאלית, המים נאספים ונאגרים במיכלים, ובאופן ממוחשב המתייחס לצרכים, הם משוחררים בכמות ובפיזור הנדרשים להשקיית צמחיה.

משטחי התנועה הנם במישורים אחידים ומשותפים להולכי רגל, רוכבי אופניים וכלי הרכב הכדוריים, המשטחים יהיו בעלי גבהים אחידים [ההפרדה כביש-מדרכה מתבטל], רכים בהתאמה לאופי השימוש והמשתמשים ובו בזמן בעלי אמידות גבוהה לשחיקה. ההפרדות הנחוצות בין המשתמשים יעשו באמצעות סימונים על המשטחים השונים בצבע ומרקמי החומרים הרלוונטיים. בסיס התשתית של המסלולים בנוי ממשטחים דוחי מים בתצורת אריחים אקולוגיים, מצופים בנוזל איטום בטכנולוגיה ירוקה 'אפקט הלוטוס', שתכונתם העיקרית היא יכולתם להישאר יבשים ונקיים בסיטואציות של הצטברות מים, ולאסוף אותם לצורך מחזור להשקיה ושימושים תעשייתיים, למנוע הצטברות קרח, ולשמור על המשטחים יבשים ונקיים שמקטינה את הסיכונים להחלקת כלי הרכב. האריחים קלים להנחה, ותחזוקתם קלה ופשוטה.

גורם התשתיות עוסק ביישום והטמעה פיזית של המערכת התחבורתית שהיא הארגון הפיזי של מסלולי נסיעה וגישה למקומות בעיר. לתשתיות הפיזיות בעיר יש שני תפקידים, האחד הוא להעביר תנועה העוברת דרך הישוב ובתוכו, והשני הוא לאפשר נגישות אל שימושי קרקע הנמצאים לצד מסלולי הנסיעה. התוצאה של שני התפקידים האלה יוצרת את התפקיד השלישי והמרכזי של מערכת התנועה, שהוא לייצור, לאפשר ולעודד את החיים החברתיים והכלכליים בעיר.

הבסיס לתכנון מערכת יעילה ונקייה מזיהום של תחבורה אורבנית עתידית תלויה גם בהתפתחות המרחבים העירוניים והיחס שלהם למסלולי הנסיעה של התחבורה הציבורית, וטמון בבחינת הפיתוחים הטכנולוגיים, אנרגיות ביולוגיות וסביבות אקולוגיות, הקשורים למסלולי הנסיעה וליכולתם של בני אדם להשמיש אותם.
מאמרים קשורים: פינלנד מפתחת את מערכת התחבורה החדשנית בעולם | מהפכות התחבורה של דרום אמריקה | בבריטניה מכוניות ללא נהג כבר מחליפות את התחבורה הציבורית | האם ה"הייפרלופ" יפעל? | האם רכבת תחתית הוא רעיון שעבר זמנו?
העבודה פותחה במסגרת התכנית לתואר שני בעיצוב משולב ב HIT

# data[].attributes.attachment_link.title
בואו נחשוב מחדש על תחבורה

# data[].attributes.attachment_link.description
מערכת תנועה אורבאנית [עתידנית]. עודד פדהצור עיצוב ספקולטיבי לא באמת ידוע כיצד מערכות התנועה העירוניות העתידיות יפעלו, איך ייראו כלי הרכב, על איזה צרכים הם יענו ועל איזה תשתיות הם ינועו. אלה הן שאלות רב תחומיות, שילוב של מגמות תחבורתיות, חברתיות וכלכליות, הדומה להרכבת פאזל דינמי מהידע והניסיון המוכח מהעבר, השאיפות של פיתוח ומתהליכים של...

# data[].attributes.headline
אקולוגיה וסביבה

# data[].attributes.body
אקולוגיה וסביבה

# data[].attributes.attachment_link.title
אקולוגיה וסביבה - כתב עת למדע ומדיניות הסביבה

# data[].attributes.body
מכוניות

# data[].attributes.attachment_link.readable_text
סקודה אוקטביה שנת 2021

מכונית מודרנית משפחתית מדגם פיאט 500 שעיקר מטרתה הובלת נוסעים

מכונית העל בוגאטי ויירון. החזיקה בשיאים שונים עבור מכונית כביש בייצור סדרתי, כמו בשיא המהירות המרבית (420 קמ"ש) וכן המנוע העוצמתי ביותר

מכונית היא כלי רכב מנועי, המיועד לשאת נוסעים או מטען.

המילה מכונית נגזרת מהמילה "מכונה". את המילה חידש איתמר בן-אב"י. כינוי נפוץ למכונית הוא " אוטו", שמקורו בשפות מערביות ומהווה קיצור של " אוטומוביל". המכוניות הראשונות לא היו שונות במראה שלהן מהמרכבות של אותה תקופה. ומכיוון שהן נעו ללא סוסים אלא בעצמן הושרש השם Auto שהוא קיצור של Automobile ("נע בעצמו").

פורד מודל T משנת 1927

כלי הרכב הראשון שהונע באמצעות מנוע ללא מסילה, פותח על ידי קפטן צרפתי בשם ניקולא-ג'וזף קנו בשנת 1770.

המצאת מנוע הבעירה הפנימית קידמה את פיתוח המכונית באופן משמעותי. בשונה ממנוע קיטור, ממדיו היו קטנים יחסית וכך גם האמצעים הדרושים לנשיאת חומרי הדלק שלו, ולכן התאים במיוחד לכלי רכב קטנים דוגמת המכונית. ה צרפתי ז'אן אטיין לנואר הצליח בשנת 1862 להתקין מנוע כזה על בסיס גז ב כרכרה בה הותקנה לראשונה מערכת היגוי. במקביל פיתח ב אוסטריה זיגפריד מרכוס מנוע שתי פעימות המונע ב דלק נוזלי והמציא את ה מאייד הראשון. בנוסף, פיתח מרכוס מערכת חשמלית שסיפקה את הניצוץ אשר הצית את תערובת האוויר והדלק. כלי רכב זה חולל מהומה לא קטנה כאשר ניסה אותו מרכוס ברחובות וינה, ורק היכרותו עם ה אצולה חסכה ממנו את התערבות ה משטרה. מכונית זו מוצגת במוזיאון הטכנולוגי בווינה.

בשנת 1867 הציג ה גרמני ניקולאוס אוטו בתערוכת פריז את מנוע ארבע הפעימות הראשון. מנוע זה היה מבוסס על דלק מסוג גז והסתובב כ-180 סיבובים ל דקה. אוטו רשם פטנט על המצאתו בגרמניה וב ארצות הברית. הגרמני גוטליב דיימלר, שהתלהב ממנוע ארבע הפעימות של אוטו, שילב ב- 1876 את תכנון המנוע של אוטו עם זה של מרכוס בכך שהסב את המאייד לשימוש בדלק נוזלי. ב- 1885 הרכיב את המנוע על גבי אופניים, וכך יצר את ה אופנוע הראשון.

מבלי שידע על עבודתו של רעהו, ניסה הגרמני קרל בנץ לפתח כלי רכב משלו ובשנת 1879 הצליח לייצר מכונית המונעת במנוע בן שני צילינדרים, והיה לראשון שפיתח את ה הצתה החשמלית, ה מצת, ה מצמד, ה הילוכים וה מקרן. ב- 1886 רשם פטנט על תלת-אופן פרי תכנונו שצויד במנוע ארבע פעימות בעל צילינדר בנפח 958 סמ"ק והספק של 3/4 כוח סוס. דגם משופר הפך ב- 1888 למכונית הראשונה שנמכרה אי פעם. למרות אמינותו של כלי הרכב הצליח בנץ למכור מכוניות בודדות בלבד עקב ספקנות הקונים ביעילות המוצר. יחסי ציבור טובים למכונית ניתנו על ידי אשתו ברטה, אשר מבלי להודיע לבעלה נסעה במכונית יחד עם שני בניה הקטנים, מ מנהיים ל פפורצהיים וחזרה באותו היום. לאחר מכן נסע בנץ ליריד הסחר ב מינכן, מרחק של 200 מיל, לקבלת מדליית זהב על המצאתו. בנץ מכר רישיונות לייצור המנוע והמכונית ליזמים אחרים, ביניהם אמיל רוג'ר ה צרפתי, אשר הצליח לייצר ולמכור יותר מכוניות בנץ בצרפת משהצליח בנץ עצמו בגרמניה.

המכונית הראשונה שנבנתה ב ארצות הברית הייתה מכונית שאחים דיוראה בנו בשנת 1893 ב ספרינגפילד. "סטודבקר" החלה ייצור מכוניות בשנת 1897. בשנים הראשונות בארצות הברית היו פופולריות מכוניות מסוג "runabout" - ל-2 מושבים ללא גג, ללא מגן נגד רוח וללא דלתות.

מכונית מתורצת Oakman-Hertel, 1899

בהמשך קמו מספר יצרנים, שהבולט בהם היה רנסום אולדס שהקים את החברות " אולדסמוביל" ו"ריאו" . יתרונו הגדול של אולדס היה בהגיית קו הייצור הראשון והקמתו ב- 1902. רעיון זה אומץ במהרה גם על ידי המתחרים כש הנרי פורד עשה בו את השימוש המושכל ביותר עבור חברת פורד ושכלל אותו באופן משמעותי.

מכונית אופיינית בתחילת המאה ה-21 מכילה בדרך כלל מנוע (בדרך כלל מופעל ב דלק, לעיתים ב סולר, גז פחמימני מעובה או ב גז טבעי), מערכת תמסורת ("הילוכים", או "גיר" בלעז), מערכת היגוי, מערכת בלמים, מערכת איתות, מראות, פנסים אחוריים וקדמיים ומגבים לשמשה הקדמית. מערכות בטיחותיות מגוונות - חגורות בטיחות, כריות אוויר או ABS, ומערכות שאינן קשורות לנהיגה, כגון מערכת שמע או מזגן.

במדינות מסוימות אף יש מדיניות להוציא מהשוק את כל כלי הרכב שאינם מכוניות חשמליות, כמו ב נורווגיה או ב קליפורניה שב ארצות הברית. גופי האיחוד האירופי הגיעו להסכם על איסור שימוש במכוניות חדשות עם מנועי בעירה פנימית החל משנת 2035.

ערכים מורחבים - מנוע המכונית, מערכת הפליטה

מנוע המכונית הוא מנוע בעירה פנימית שמופעל בדרך כלל על ידי בנזין ולעיתים על ידי סולר ( מנוע דיזל), גז פחמימני מעובה או ב גז טבעי ודלקים חלופיים כ אתנול ו ביודיזל. מנוע המכונית מורכב מבוכנות, הנדחפות כלפי מטה על ידי שרפה של חומר בעירה הנוצר משילוב דלק (חומר בעירה) וניצוץ חשמלי. תנועת הבוכנה מועברת בעזרת תמסורת לגלגלים. מנוע מכונית מקורר באמצעות מערכת מים סגורה ומקרן ( רדיאטור). ופליטת חומר הבעירה השרוף מהמנוע מתבצעת באמצעות מערכת הפליטה.

מערכת הפליטה היא ה מערכת המיועדת לפלוט, מ מנוע המכונית, את התערובת השרופה, שנוצרה בתא השרפה. למערכת הפליטה מספר תפקידים:

שיפור ניצולת המנוע.

הפחתת זיהום האוויר כתוצאה מהגזים השרופים, בשרפה לא שלמה (לדוגמה, הפחתת הפחמן החד-חמצני) והוצאת הגזים השרופים מהמנוע אל מחוץ למכונית. כך שהיושבים ברכב לא ינשמו גזים רעילים אלו.

השקטת הרעשים הנוצרים במנוע עקב פיצוץ הדלק.

בכלי רכב כבדים יש גם בלמנוע - בלם המאפשר להאט את המנוע על ידי חסימה חלקית של האגזוז.

למכונית בעירה פנימית קיים שמכיל את הדלק שנועד לספק אנרגיה למנוע. הדלק יכול להיות בנזין או סולר, וכמותו מספקת בדרך כלל לנסיעה של כמה מאות קילומטרים. למכונית המונעת באמצעות גז קיימים במקום או במקביל מיכלי גז. ל מכונית חשמלית אין מכל דלק ובמקומו קיימות סוללות חשמליות שמספקות את כל האנרגיה של הרכב.

ערכים מורחבים - הגה, תיבת הילוכים, לוח מחוונים

למכונית קיים הגה שמשמש להיגוי של הרכב. בעת הזזת ההגה מערכת תמסורת המשלבת מכנית גורמת להזזת הגלגלים הקדמיים ימינה ושמאלה. בכלי רכב רבים קיים הגה כח, שמערכת התמסורת בו מבוססת על מערכת הידראולית. הגה כוח מקל על הזזת הגלגלים ימינה ושמאלה, במיוחד בעת שהרכב לא בתנועה.

בתקופה האחרונה מקובל למקם על גלגל ההגה מתגים שונים שנועדו לשליטה על מערכות השמע, בקרת השיוט ולעיתים מערכות נוספות. זאת במטרה לאפשר לנהג לתפעל מערכות אלו מבלי להסיר את ידיו מגלגל ההגה. ככל הנראה המגמה החלה בהגאי מכוניות המירוץ, בהן הרכב נוסע במהירות שאינה מאפשרת הסרת הידיים אף לרגע (אם כי שם המדובר היה במערכות החיוניות יותר לנהיגה).

למכונית יש הילוכים שהם תמסורת של גלגלי שיניים עם יחס העברה משתנה כדי להפיק מהמנוע תכונה רצויה: יותר מהירות או יותר כוח. יש "הילוך אחורי" המשמש לנסיעה אחורה (רברס), הילוך "ניוטרל" (הִלּוּךְ סְרָק) שמנתק את הגלגלים מהמנוע והילוך "חניה" אשר מנתק את הגלגלים מהמנוע ונועל את הגלגלים. בתיבת הילוכים ידנית קיים גם מצמד שמנתק זמנית את הגלגלים מהמנוע. בתיבת הילוכים אוטומטית קיימים כל המרכיבים הנ"ל שמופעלים אוטומטית ובנוסף מצמד הידראולי שמחליש את החיבור של המנוע לגלגלים בסיבובים מנוע נמוכים. יש גם מכוניות עם תמסורת "רציפה" שיחס העברה בה משתנה רציף בהתאם למהירות ולעומס (מומנט).

למכונית יש שתיים או שלוש דוושות שנמצאים מתחת להגה, לרגליו של הנוהג. דוושת האצה שגורמת להגדלת או הקטנת סיבובי המנוע והגברת מהירות הרכב. דוושת בלם שגורמת לעצירת המכונית. ובמכוניות לא אוטומטיות דוושת מצמד (קלאץ) בעת העברת הילוכים. למכונית (הנדברקס) לצידו של הנהג, שמשמש לבלימה מוחלטת של הרכב, בעת עצירה ממושכת (פקק)/ חנייה / בסכנת תאונה.

לוח מחוונים בעל תצוגה אנלוגית במכונית מדגם סיטרואן קסנטיה מעוטר במסגרות כרום

לכל מכונית יש לוח מחוונים (מכונה דשבורד, מ אנגלית: dashboard) שהוא לוח בקרה המצוי ב כלי רכב, לנגד עיני הנהג, וכולל מחוונים ( אנלוגיים או דיגיטליים) המציגים לנהג את נתוני מאפייני הנסיעה של הרכב: מד דלק, מד סל"ד, מד מהירות, אודומטר (מד מרחק נסיעה), מד חום נוזל קירור מנוע, חיווי תיבת הילוכים, חיווי דלת פתוחה ועוד. לוח המחוונים מאפשר לנהג לנהל ולבקר את הנהיגה באופן מושכל, ולהיות מודע לאפשרות של תקלות לפני התרחשותן.

למכונית יש בדרך כלל ארבעה . במכונית של מנוע בעירה פנימית הגלגלים מתחברים ל סרן שמתחבר ל גל הינע (דרייבשפט). את הגלגל עוטף צמיג, שהוא מעטפת טבעתית וגמישה (המכילה גומי) העוטפת את ה חישוק בגלגלי כלי תחבורה. תפקיד הצמיג להעביר את כח המנוע לתנועה, לספק אחיזת כביש טובה לכלי הרכב, לבלום זעזועים ולהגן על החישוק.

הכניסה למכונית והיציאה ממנה מתבצעת דרך מספר דלתות, בדרך כלל בין שתיים לחמש. רק במכוניות קטנות נמצאות שתיים או שלוש דלתות, בדרך כלל מכוניות שיש בהן מקום רק לנהג ולנוסע (אם ישנם מושבים אחוריים, היציאה והכניסה אליהם צריכה להיעשות במקרה כזה על ידי הזזת מושב קדמי). ה"דלת" השלישית במכונית כזו היא באחורי המכונית, נפתחת כלפי מעלה ומשמשת בעיקר להכנסת מטען לאחורי הרכב. במכוניות גדולות יותר יש שתי דלתות מכל צד של המכונית. בגרסת "סדאן" יש ארבע דלתות, ותא המטען נפרד מתא הנוסעים. בגרסת "האצ'בק" יש חמש דלתות - שתיים מכל צד, ועוד אחת מאחור, הנפתחת כלפי מעלה ומשמשת בעיקר להכנסת מטען (בדגם כזה אין תא נפרד למטען אלא אזור המחובר אל תא הנוסעים).

למכונית יש פנסים קדמיים ל תאורה של הדרך בחשיכה, פנסי איתות (מלפנים מאחור ובצדדים) כדי לאותת לנהגים אחרים על סטייה (לצורך פנייה/ עקיפה) מהנתיב בו נוסעת המכונית, פנסים אחוריים כדי שנהגים יבחינו ברכב בחשכה, ופנסי בלימה לאותת לנהג מאחור על האטה כדי להימנע מהתנגשות. לפנסים הקדמיים יש שני מצבים: אורות נמוכים ואורות גבוהים. באורות גבוהים משתמשים לראות את הדרך מרחוק, ובאורות נמוכים כדי לא ל סנוור רכב שמגיע בנתיב הנגדי וכן רכב הנמצא ממול לנהג בנתיב הנסיעה.

במכונית מורכבים מנגנוני בטיחות שונים שנועדו להפחית את הסיכון לתאונות דרכים כמו מערכות ל בקרת יציבות, בקרת משיכה ו בקרת שיוט וכן אביזרים שנועדו להגן על שלמות גופם וחייהם של הנוסעים במקרה של תאונת דרכים. למשל חגורת בטיחות שמטרה למנוע את טלטול הגוף במקרה של התנגשות, תנועה או האטה, כריות אוויר שמטרתם לספוג חלק מהאנרגיה הגבוהה הנוצרת במהלך התאונה, ומשענת ראש שמטרתה מניעת " צליפת שוט" (פגיעה צוואר ראש). וכן אביזרים אלקטרוניים למניעת דריסה בתנועה לאחור, מניעת תאונות ו שמירת מרחק באמצעות מכ"ם או ראייה ממוחשבת.

המבנה הבסיסי של המכונית היא השלדה (בלועזית שאסי). השלדה היא מבנה פלדה המורכב משתי קורות אורך ומספר קורות רוחב. לעיתים השלדה מהווה כלוב שעוטף את כל המרכב. מתחת לקורות הרוחב הקדמיות מורכבים קפיצים קדמיים, ותחת קורות הרוחב האחוריות קפיצים אחוריים. עוד מותקנים סרן קדמי וסרן אחורי, ומעל המנוע תיבת הילוכים ותיבת העברה. בכלי רכב מהחצי הראשון של המאה ה-20 מרכב הרכב הורכב על גבי על השלדה. בחצי השני של המאה החלו להופיע כלי רכב שבהם המרכב אחוד עם השלדה. מאז, זהו הסידור הנפוץ בכלי רכב פרטיים ורק כלי רכב מסחריים נותרו עם שלדה עצמאית.

מרכב מציין את צורת הרכב החיצונית. קיימים מספר סוגי מרכבים נפוצים:

קופה - לרוב 2 דלתות ומבנה ספורטיבי עם גג משופע.

סדאן (Sedan) - לרוב 4 דלתות עם תא מטען מופרד מתא הנוסעים, מבנה המכונה גם "שלוש קופסאות".

האצ'בק (Hatchback) - לרוב 3 או 5 דלתות עם תא מטען מחובר לתא הנוסעים.

סטיישן (Station) - לרוב 5 דלתות, גרסה ארוכה עם תא מטען גדול.

פנאי שטח - דומה למרכב האצ'בק אך גבוה יותר.

קבריולה (Cabriolet) - גרסה בעלת גג נפתח.

מיניוואן (Minivan) - רכב גדול יותר שמתאים למשפחה גדולה או לצרכים מסחריים בסיסיים.

SUV - כלי רכב המשלב מספר מושבי נוסעים וגודל תא מטען הזהים לאלה של מכוניות סטיישן או מיניוואן, בנוסף לתכונות של רכב שטח.

קרוסאובר - רכב שיש בו מאפיינים של SUV, ללא תכונות של רכב שטח.

מכונית מיקרו - היא סוג של כלי רכב מנועי בעל ממדים קטנים במיוחד.

בשנת 1908 נסעה לראשונה "עגלה-מכונית" בירושלים. בשלהי מלחמת העולם הראשונה ובימי המנדט הבריטי החל שימוש נרחב יותר במכוניות, אך קצב הגידול בכמות הרכבים היה גבוה בצורה דרסטית מקצב בניית הכבישים, כאשר בשנת 1922 עמד מספר הרכבים האזרחיים על 400, ובשנת 1933 על 6126 רכבים, בעוד אורכי הכבישים הוכפלו פי 2 בלבד. ייבוא הרכבים עלה בשנות המנדט בצורה דרסטית, כאשר מרבית המכוניות יובאו מארצות הברית ומ הממלכה המאוחדת. באותה תקופה קמו בארץ מועדונים עבור חובבי מכוניות.

בארץ ישראל, הנסיעה ברכב החליפה בשלב מוקדם יחסית את הנסיעה ב רכבת, כאשר גודלה הקטן של הארץ גרם לרבים להעדיף את אפשרות הנסיעה המהירה יותר. בשל הצורך להגן על תעשיית הרכבת, הממשל הבריטי הטיל מס בשיעור 25 אחוז על רכבים מיובאים, ומס של 100 אחוז על בנזין מיובא. האכיפה על תאונות הדרכים הייתה גבוהה, כאשר שיעורי הקנסות על נהגים היו בין הגדולים בעולם.

אלו מכוניות נוסעים אשר נחשבות כמכוננות בעולם הרכב

פורד מודל T: יוצרה בשנים 1908-1927, ממנה יוצרו כ-14 מיליון מכוניות. המכונית הראשונה שיוצרה בייצור המוני, והיא המכונית הראשונה אשר הייתה בהישג של מעמד הביניים, וזאת לאור המעבר של פורד לפס ייצור, במקום עבודת יד בודדת.

פולקסווגן חיפושית: יוצרה בשנים 1938-2003, ממנה יוצרו כ-21 מיליון מכוניות. המכונית הראשונה באירופה אשר יוצרה בייצור המוני.

טויוטה קורולה: מיוצרת החל מ-1969: המכונית הנמכרת ביותר בכל הזמנים עם יותר מ-50 מיליון יחידות שיוצרו ב-12 דורות שונים. מסמלת את מעמדה של תעשיית הרכב היפנית החל מאמצע שנות ה-70 של המאה ה-20 המייצרת רכבים פשוטים בעמידות גבוהה.

טויוטה פריוס: מיוצרת החל מ-1997. היא המכונית ההיברידית הראשונה שיוצרה בייצור המוני. בעשור הראשון והשני של המאה ה-21 נחשבה לסמל למכונית ידידותית לסביבה בעלת צריכת דלק נמוכה.

טסלה מודל 3: מיוצרת החל מ-2017: המכונית החשמלית הראשונה אשר יוצרה בייצור המוני. מכונית זו סימנה את המעבר של תעשיית הרכב, למכוניות חשמליות, בעלי טווח של מאות קילומטרים.

פרסים בתעשיית הרכב:

ייצור מכוניות וכלי רכב מסחריים (1,000 יחידות - 2009)

לא ניתן להציג את הגרף באופן זמני -
ההרחבה Graph להצגת תרשימים מושבתת כרגע.

15 החברות המובילות בייצור לשנת 2009. ייצור מכוניות וכלי רכב מסחריים (1,000 יחידות - 2009)

לא ניתן להציג את הגרף באופן זמני -
ההרחבה Graph להצגת תרשימים מושבתת כרגע.

תעשיית הרכב ב ישראל לא זכתה להצלחה רבה. חברת " אוטוקרס", ייצרה במהלך שנות ה-60 ו ה-70 של המאה ה-20 מכוניות מדגמים שונים בישראל תחת השמות " סוסיתא" "כרמל" "סברה". כיום מורכבים בישראל אוטובוסים במפעלי מרכבים ו הארגז; רכבי שטח מיוצרים (למעט מנוע תוצרת חוץ) במפעל תעשיות רכב נצרת עילית, שהדגם המפורסם שלהם הוא הג'יפ " סופה".

ערכים מורחבים - מרוץ מכוניות, ספורט מוטורי

בנוסף לשימושים הפרטיים והעסקיים של המכונית קיים גם ענף ספורט שלם השייך לכלי רכב זה. מרוצי מכוניות התחילו להתקיים זמן קצר מאוד לאחר המצאת המכונית. כך שמרוץ המכוניות הראשון בעולם נערך ב פריז בשנת 1894 על ידי ה מגזין "לה פטי ג'ורנל" כמבחן אמינות למכוניות התקופה.

לקראת שנות ה-30 של המאה ה-20 החלו להופיע מכוניות על שנועדו להצטיין במרוצים. הן צוידו במנועי 8 עד 16 צילינדרים בעלי מאות כוח סוס והוגבלו למשקל של עד 750 קילוגרם לפי תקנות שונות (המכונות פורמולה). מכוניות אלו יוצרו בידי יצרנים גרמניים כדוגמת אוטו יוניון ו מרצדס בנץ וצרפתים כדוגמת בוגאטי, דליי ודלהיי. במחצית השנייה של העשור הגיעו היצרנים הגרמנים לשליטה מוחלטת במרוצי הפרס הגדול, כנראה בעידוד ה שלטון הנאצי.

ההבדלים הבולטים בין מכוניות מרוץ למכוניות רגילות הם: המנוע הרבה יותר חזק, הצמיגים יותר רחבים וחזקים, המכונית פחות מתמקדת בנוחות ויותר במהירות (בהשוואה למכוניות רגילות) והאווירודינמיקה. על מכוניות מרוץ לרוב נמצאת כנף אחורית (ראו בתמונה) שמטרתה לגרום לאוויר לפגוע בה - האוויר ניתז למעלה - ובהתאם ל חוק השלישי של ניוטון, דוחף את הגלגלים האחוריים לכביש - דבר שיוצר יותר אחיזה בפניות, שכן יותר מדי לחיצה על הגז ביציאה מפניות יכולה לגרום בקלות להסתחררות.

מכונית חשמלית היא מכונית המונעת על ידי מנוע חשמלי אחד או יותר, תוך שימוש באנרגיה המאוחסנת בסוללות נטענות. מכוניות חשמליות יכולות להטען בתחנות טעינה ציבוריות או בעמדות טעינה ביתיות.

יצור מכוניות חשמליות בייצור המוני החל מ שנות העשרים של המאה ה-21, כאשר השאיפה היא להיגמל באופן מוחלט לבסוף ממכוניות הממונעות על ידי דלק ולעבור למכוניות חשמליות.

מכונית העל למבורגיני מורצ'יילאגו

מכונית העל בוגאטי שירון.

בנוסף לקטגוריות הרכבים המחולקות זו מזו בדרך כלל על פי מבנה ואופי השימוש, מקובל להגדיר מכוניות מסוימות (או מותגים מסוימים) כ"מכוניות יוקרה". אלו מכוניות שאינן שונות מהותית מאחרות אולם הן בדרך כלל בעלות עיצוב יוצא דופן, גדולות יותר, מאובזרות ונוחות יותר ובעיקר יקרות יותר.

ישנן מכוניות אשר מטרתן היא למתוח את גבולות היכולת ה הנדסית ולהשיג ביצועי שיא, בעיקר ב תאוצה (בפרט: האצה מ-0 ל-100 קמ"ש בכמה שפחות זמן), מהירות בישורת ומהירות במסלול סגור (הקפה מהירה). מכוניות אלו נמצאות בקטגוריה של מכונית-על. מחירן יכול להגיע למיליוני דולרים ומספר היחידות המיוצרות מוגבל. יצרני מכוניות בונים מכוניות-על בעיקר למטרות שיווק, יחסי ציבור, פרסום ו תדמית.

ערכים מורחבים - תאונת דרכים, שיתוף מכוניות

# data[].attributes.attachment_link.title
מכונית - ויקיפדיה

# data[].attributes.attachment_link.description
מכונית היא כלי רכב מנועי, המיועד לשאת נוסעים או מטען. המילה מכונית נגזרת מהמילה "מכונה". את המילה חידש איתמר בן-אב"י. כינוי נפוץ למכונית הוא " אוטו", שמקורו בשפות מערביות ומהווה קיצור של " אוטומוביל". המכוניות הראשונות לא היו שונות במראה שלהן מהמרכבות של אותה תקופה.